Document ID: 32013R0658

KOMISJONI MÄÄRUS (EL) nr 658/2013,
10. juuli 2013,
millega muudetakse kosmeetikatooteid käsitleva Euroopa Parlamendi ja nõukogu määruse (EÜ) nr 1223/2009 II ja III lisa
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 30. novembri 2009. aasta määrust (EÜ) nr 1223/2009 kosmeetikatoodete kohta, (1) eriti selle artikli 31 lõiget 1,
ning arvestades järgmist:
(1)
Määrust (EÜ) nr 1223/2009, mis asendab nõukogu 27. juuli 1976. aasta direktiivi 76/768/EMÜ liikmesriikides kosmeetikatoodete kohta vastuvõetud õigusaktide ühtlustamise kohta, (2) kohaldatakse alates 11. juulist 2013.
(2)
Pärast määruse vastuvõtmist muudeti direktiivi 76/768/EMÜ II ja III lisa komisjoni rakendusdirektiiviga 2012/21/EL (3) - II lisasse lisati üks juuksevärvi koostisaine ning III lisa 1. osasse lisati 26 juuksevärvi koostisainet, lisaks muudeti III lisa 1. osas kahe juuksevärvi puhul valmiskosmeetikatootes lubatud maksimaalset koostisainete kontsentratsiooni. Need muudatused peaks kajastuma ka määruses (EÜ) nr 1223/2009.
(3)
Vastavalt rakendusdirektiivile 2012/21/EL võtavad liikmesriigid vastu ja avaldavad nimetatud direktiivi täitmiseks vajalikud õigus- ja haldusnormid ning kohaldavad neid alates 1. septembrist 2013. Seetõttu tuleks käesolevat määrust kohaldada alates kõnealusest kuupäevast.
(4)
Määrust (EÜ) nr 1223/2009 tuleks seepärast vastavalt muuta.
(5)
Käesoleva määrusega ette nähtud meetmed on kooskõlas alalise kosmeetikavahendite komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1223/2009 II ja III lisa muudetakse vastavalt käesoleva määruse lisale.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Seda kohaldatakse alates 1. septembrist 2013.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 10. juuli 2013

Labels: 3
1